**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: [titkarsag@ph.martfu.hu](mailto:titkarsag@szolnex.martfu.hu)

**Előterjesztés**

a „Martfűi közkonyha fejlesztése” tárgyú

közbeszerzési eljárás megindítására

Martfű Város Önkormányzata Képviselő-testületének

2019. június 06.-i ülésére

Előkészítette: S. Bodor Éva

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő-testület!

#### A Vidékfejlesztési Program keretében a Önkormányzatunk 2017.05.22-én beadott VP6-7.2.1-7.4.1.3-17 pályázatunkat támogatásra alkalmasnak minősítette.

A pályázat célja *a közétkeztetés fejlesztése,* amely magába foglalja a GYSZSZK szervezeti keretei között működő önkormányzati konyha szellőzőrendszerének teljes felújítását, akadálymentesítését, hulladéktároló felújítását, napelemes rendszer önkormányzati saját beruházásos telepítésével.

**A projekt címe:** Martfű közkonyha fejlesztése

**A projekt megvalósításának helyszíne:** Martfű, Május 1. út 2., 380 hrsz.

A beruházás teljes költsége az aktualizált költségvetések alapján:  **nettó 46.600 eFt.**

A beruházás teljes becsült értéke a közbeszerzési értékhatárt meghaladja, a beruházás a hatályos közbeszerzési törvény értelmében közbeszerzési eljárás köteles.

Martfű Város Önkormányzata Közbeszerzési Szabályzata 5.1.1. f) pontja értelmében az eljárás megindításáról a Képviselő testületnek kell döntenie.

Kérem a Tisztelt Képviselő–testületet, hogy az alábbi határozati javaslat elfogadásával a közbeszerzési eljárás megindítását szíveskedjen jóváhagyni.

Határozati javaslat:

Martfű Város Önkormányzata Képviselő- testületének

……./2019.(…….) határozata

a „Martfűi közkonyha fejlesztése” tárgyú közbeszerzési eljárás megindításáról

Martfű Város Önkormányzatának Képviselő-testülete megtárgyalta a „Martfűi közkonyha fejlesztése” tárgyú közbeszerzési eljárás megindítására vonatkozó előterjesztést, és az alábbiak szerint döntött:

A Képviselő-testület a Közbeszerzési Szabályzat 5.1.1. f) pontjában foglaltaknak megfelelően, a közbeszerzésekről szóló 2015. évi CXLIII. törvény alapján a „Martfűi közkonyha fejlesztése” tárgyú közbeszerzési eljárás megindítására tárgyban közbeszerzési eljárást indít.

Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben
3. Műszaki iroda helyben
4. Pénzügyi és Adóügyi Iroda

Martfű, 2019. június 4.

Dr. Papp Antal

polgármester

Látta: Szász Éva jegyző